**Ата-аналар мен мұғалімдер үшін Жадынама**

1. Үнемі балаңыздың сөзіне құлақ асыңыз, оны түсінуге тырысыңыз. Баланың жанын мазалаған мәселеге тереңнен ден қойыңыз. Әлбетте, баланың ой-пікір, көзқарасымен үнемі келісе беру міндетті емес, алайда ата-ананың назар аударуы нәтижесінде бала өзінің маңыздылығын сезінеді және өзінің адамдық қадір-қасиетін тани түседі.
2. Шешімді баламен бірге қабылдаңыз, сондай-ақ балаға дербес шешім қабылдауға құқық беріңіз. Бірнеше мүмкіндіктің ішінен қолайлысын өзі таңдап алуға ерікті екенін сезінуі үшін балаға таңдау құқығын беріңіз.
3. Жағдайдың алдын алуға немесе оны өзін дұрыс ұстау балаға тіптен қажет болмағандай етіп өзгертуге тырысыңыз.
4. Баланың демалуына, іс-әрекеттің бір түрінен екіншісіне ойысуына мүмкіндік беріңіз.
5. Баладан бірдеңені талап етпестен бұрын оған нақты және айқын нұсқаулар беріңіз. Егер бала әлденені түсінбеген немесе ұмытып кеткен болса, оған қапаланып, өкпелемеңіз. Сондықтан еш тымыраймай, шыдамдылық танытып, өзіңіздің талаптарыңыздың мән-жайын қайта-қайта түсіндіріңіз. Бала әрдайым қайталауды қажетсінеді.
6. Баладан бірден көп дүниені талап етпеңіз, өзіңіздің талаптарыңыздың жиынтығын біртіндеп меңгеруіне мүмкіншілік беріңіз. Өйткені бала барлығын бір демде жасай, орындай алмайды.
7. Балаға беймәлім және қолынан келмейтін талаптарды қоймаңыз: қолынан келмейтінді, күші жетпейтінді орындайды деп күтудің қажеті жоқ.
8. Қызуқандылықпен әрекет жасамаңыз. Ұстамдылық танытып, бала неліктен өзін бұрынғыдан басқаша ұстайды, оның қылығы неге меңзейді деген мәселені салмақтап, ой елегінен өткізіңіз.
9. Бала тап болған жағдайдың қиындығы мен күрделілігі неде екенін ой талқысына салыңыз. Бұл жағдайда Сіз балаға қандай көмек көрсете алар едіңіз? Оған қандай қолдау жасар едіңіз?